"Baila" ni jina la wimbo uliotoka tarehe 12 Julai, 2018 kutoka kwa msanii wa muziki wa kizazi kipya kutoka nchini Tanzania - Diamond Platnumz akiwa na Miri Ben-Ari kutoka nchini Marekani kwenye violin. Wimbo unatoka katika albamu ya A Boy From Tandale na wa 11 kutolewa kama singo kutoka katika albamu hiyo. Wimbo umetayarishwa na Laizer Classic kupitia studio za Wasafi Records. Chibu kwa mahaba yake kwa mwigizaji wa Bollywood "Shah Rukh Khan", akaona heri achukue japo sehemu ya vipande vya wimbo wake wa "Saans" uliotayarishwa na A. R. Rahman. Baada ya kutoa wimbo, maneno yalikuwa mengi sana mtandaoni. Vurumai za maneno ya kejeli, ambayo Chibu mwenyewe aliyatolea maelezo. Sababu kubwa ya Kumpendea Sharuk Khan sio tu kuigiza bali ni Ufundi na kubobea kwake kwenye sekta ya Uigizaji wa Mapenzi katika Movie zake... Licha ya Vingi vinipavyo Furaha Lakini kuwa kwenye Mapenzi ama Kumpenda Mtu, ndio stareh yangu kubwa....Na kama ujuavyo, Unapokuwa na kajina Wengi wanakuwa wanakupenda, Wengine kwa dhati wengine kwa Matamanio...ila inapotokea anipendae nami nikampenda, basi huyo Hufaidi haswa Mapenzi yangu... na ndiomaana mara nyingi inakuwaga ni ngumu sana wengi Kunisahau pindi tutenganapo....kwani huwaga na Matendo Mengi Mazuri ya Kimahaba yanayoonekana na Yasiyoonekana gizani, kwasababu nayapenda Mapenzi, na ni Hodari sana kwenye kila taaluma ya kupetipeti...